เมธา จันทร์แจ่มจรัส คีย์แมนรุกต่างประเทศของ PS
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...เจียรนัย อุตะมะ
“เมธา จันทร์แจ่มจรัส” กรรมการรองกรรมการผู้จัดการ สายงานการลงทุนต่างประเทศของบริษัท พฤกษา เรียลเอสเตท (PS) นับเป็นคีย์แมนในการบุกต่างประเทศของบริษัทอสังหาริมทรัพย์ที่ยอดขายสูงสุดของไทยตอนนี้ นี่ยังไม่นับรวมโครงการคอนโด เลต ที่เขาดูแล และงานด้านฝ่ายบุคคล สื่อสารองค์กร และไอที ที่มีพนักงานภายใต้สังกัดรวมกว่า 300 คน จาก PS ทั้งบริษัทกว่า 2,000 คน
ปีนี้เป็นต้นไปจนถึงปี 2560 PS ตั้งเป้าเป็นบริษัทที่มียอดขายสูงสุด 1 ใน 10 ของเอเชีย หลังจากสิ้นปีที่ผ่านมากลายเป็นบริษัทยอดขายสูงสุดในไทยเร็วกว่ากำหนด 1 ปี
“เมธา” เข้ามาร่วมงานกับ PS เมื่อเดือน พ.ค. 2552 ที่ผ่านมา ช่วงที่ PS เริ่มมีแนวคิดจะบุกต่างประเทศ
“ช่วงที่ผมเข้ามา PS กำลังทำแผนที่การเติบโตในต่างประเทศ ว่าจะมีทิศทางและกลยุทธ์อย่างไร”
ภารกิจหลักของ “เมธา” คือ การพัฒนาโครงการในต่างประเทศที่ PS กำหนดเรียบร้อยแล้วว่าในปีนี้จะบุกอินเดียใน 3 เมือง คือ บังกาลอร์ มุมไบ และเจนไน เวียดนาม และมัลดีฟส์
ในแวดวงอสังหาริมทรัพย์ “เมธา” จัดว่าเป็นมือดีคนหนึ่งของวงการ เพราะก่อนหน้าที่จะย้ายมาที่นี่เขาเป็นประธานเจ้าหน้าที่บริหารของบริษัท พลัส พร็อพเพอร์ตี้ ในเครือของบริษัท แสนสิริ (SIRI) ผู้ประกอบการอสังหาริมทรัพย์สำหรับผู้ที่มีรายได้ระดับบนกลางมาก่อน
เรียกได้ว่าอยู่ในเครือแสนสิริมาอย่างยาวนานถึง 78 ปีเลยทีเดียว ตั้งแต่เป็นผู้อำนวยการฝ่ายการเงินองค์กรและนักลงทุนสัมพันธ์ของบริษัท แสนสิริ จนบุกเบิกพลัส พร็อพเพอร์ตี้ จนกระทั่งปี 2552 มีการเปลี่ยนแปลงนโยบายให้พลัส พร็อพเพอร์ตี้ เหลือธุรกิจเพียงการให้บริการ เป็นโบรกเกอร์ บริหารโครงการ ทำให้ความท้าทายในการทำงานลดลง
“เมธา” จึงออกมาหางานที่ท้าทายกว่า ในจังหวะที่ PS ต้องการคนที่จะเป็นคีย์แมนในการรุกต่างประเทศ
เขามีคุณสมบัตินี้อย่างครบถ้วน ด้วยความเป็นนักอสังหาริมทรัพย์ที่เชี่ยวกรำกับเครือแสนสิริ บริษัทอสังหาริมทรัพย์ชั้นนำของเมืองไทย และเคยอยู่องค์กรระดับสากลอย่างสำนักงานวิเทศธนกิจ ธนาคารฟอร์ทิส มาก่อน
ปี 25402545 เมธาเคยเป็นผู้จัดการอาวุโส หัวหน้าฝ่ายลูกค้ารายใหญ่ ของสำนักงานวิเทศธนกิจดังกล่าว จนกระทั่งสำนักงานแห่งนี้ถอนตัวออกจากเมืองไทยเพราะไม่ได้ถูกยกระดับเป็นธนาคาร เขาจึงออกมาอยู่ในเครือแสนสิริ
“เมธา” จบปริญญาตรีคณะพาณิชยศาสตร์และการบัญชีที่จุฬาลงกรณ์มหาวิทยาลัย จากนั้นไปเป็นพนักงานขายที่บริษัท ปูนซิเมนต์ไทย (SCC) ก่อนที่จะบินไปเรียนจนจบปริญญาโท บริหารธุรกิจมหาวิทยาลัยอินเดียนา สหรัฐอเมริกา
“ผมคิดว่าเรียนอะไรคนเราก็มีความเป็นพนักงานขายในตัว อย่างผมจบบัญชีถ้าไปทำงานแบงก์ก็ขายโปรดักต์ทางการเงิน เพียงแต่เปลี่ยนผลิตภัณฑ์ที่ขายเป็นปูนเท่านั้น”
เมื่อจบกลับมาเข้าไปทำงานที่บริษัท ทริสเรทติ้ง ยุคบุกเบิกที่มี “วุฒิพงษ์ เพรียบจริยวัฒน์” เป็นกรรมการผู้จัดการ
“ตอนนั้นช่วงก่อตั้ง ยังเป็นทีมเล็กๆ ค่อยๆ โต ผมเป็นนักวิเคราะห์ดูกลุ่มสถาบันการเงิน อยู่ได้ 3 ปีออกไปทำบริษัทลีสซิงของเพื่อนชื่อ ธนสิน ลิสซิ่ง”
ต่อมาลีสซิงปิดกิจการในช่วงวิกฤตสถาบันการเงินจึงได้งานใหม่อยู่สำนักงานวิเทศธนกิจของธนาคารฟอร์ทิส ข้างต้น
ความครบเครื่องทั้งเรื่องการเงิน ความเป็นนักอสังหาริมทรัพย์และเคยผ่านงานระดับสากล ทำให้ชายคนนี้กลายมาเป็นระดับผู้บริหารงานที่ PS ในปัจจุบันที่คุมงานสำคัญของบริษัท
งานท้าทายต้องแลกด้วยการทำงานหนักทำให้เวลาในการเตะฟุตบอลของเขาหายไป เหลือแต่การตีกอล์ฟ ที่ส่วนใหญ่เป็นการตีในวันเสาร์หรือเสาร์อาทิตย์มักจะขลุกกับครอบครัวที่ประกอบด้วยภรรยา ลูกชายและลูกสาวที่อยู่ในช่วงวัยรุ่น 14 ปี และ 12 ปี ตามลำดับ กิจกรรมส่วนใหญ่คือการไปเยี่ยมปู่ย่า ตายายนั่นเอง
ลูกชายชอบเตะฟุตบอลไม่ต่างไปจากพ่อ แต่เชียร์กันคนละทีม โดย “เมธา” ชอบแมนเชสเตอร์ ยูไนเต็ด แต่ลูกชายกลับเชียร์ทีมลิเวอร์พูล
ขณะที่ลูกสาวนั้นออกไปในแนวติสต์ชอบดนตรีและฟังเพลงมากกว่าเสาเสาร์กับลูกค้า หริอทำกิจกรรมร่วมกับครอบครัวที่ปัจจถุบันร